ddrg/super_eurlex huggingface dataset:
Virallinen lehti nro C 166 , 03/07/1995 s. 0126



B4-0878, 0890, 0892, 0909, 0914 ja 0925/95 Päätöslauselma Taivaallisen rauhan aukion verilöylyn vuosipäivästä Euroopan parlamentti, joka - palauttaa mieliin aikaisemmat Kiinaa koskevat päätöslauselmansa, A. palauttaa mieliin, että se tuomitsi jyrkästi Kiinan viranomaisten menettelyn heidän raa'asti hajottaessaan demokratian puolesta järjestetyt mielenosoitukset Pekingissä, Chendongissa ja muualla Kiinassa kesäkuussa 1989, B. kiinnittää huomiota Ihmisoikeuksien valvontakomission (Human Rights Watch) mietintöön, joka koskee maanpakoa pakkotilanteessa, sekä siihen tosiasiaan, että 31. toukokuuta monia toisinajattelevia vainottiin, koska Taivaallisen rauhan aukion verilöylyn kuudes vuosipäivä lähestyi ja että Canton Wang Xizhe on ollut vangittuna edellä mainitusta päivämäärästä alkaen, koska hän puhui ulkomaalaisten toimittajien kanssa, C. ottaa huomioon demokratialiikkeiden lisääntyneen toiminnan sekä tällaisen toiminnan jatkuvan tukahduttamisen, D. ottaa huomioon monien huomattavien henkilöiden allekirjoittaman vetoomuksen, jossa pyydetään Kiinan poliittisten vankien vapauttamista samoin kuin Qiao Shin ja 53 muun poliittisen vangin Kiinan parlamentin puhemiehelle lähettämän avoimen kirjeen, E. ottaa huomioon Euroopan unionista tehdyn sopimuksen maininnat ihmisoikeuksista ja demokratiasta maailmassa ja niiden etusija-aseman, 1. Tuomitsee Kiinassa tapahtuvat jatkuvat ihmisoikeuksien loukkaukset ja tuo uudelleen julki tukensa Kiinan demokratialiikkeelle, joka suojelee perusihmisoikeuksia, ilmaisuvapaus, yhdistymisvapaus, lehdistövapaus ja poliittinen moniarvoisuus mukaan lukien, 2. Kehottaa Kiinan hallitusta vapauttamaan kaikki sellaiset henkilöt, jotka on vangittu heidän mielipiteidensä vuoksi tai koska he ovat yrittäneet tuoda ne julki ja armahtamaan kaikki henkilöt, jotka ovat vankilassa sen vuoksi, että he osallistuivat Taivaallisen rauhan aukion mielenosoitukseen vuonna 1989, 3. Kehottaa Kiinan hallitusta julkaisemaan uhrien äitien pyyntöjen mukaisesti kaikkien niiden nimet, jotka poliisi, armeija tai muut tahot surmasivat kesäkuun 1989 tapahtumien yhteydessä, 4. Kehottaa komissiota ja neuvostoa korostamaan sitä, että ne antavat suuren arvon ihmisoikeuksien kunnioittamiselle diplomaattisissa ja taloudellisissa suhteissaan Kiinan viranomaisiin ja korostamaan Kiinan hallitukselle sitä, että Euroopan unionin suhteiden kehittyminen Kiinan kanssa on suurelta osin riippuvainen Kiinan hallituksen asenteista ihmisoikeuksiin, 5. Kehottaa puhemiestään välittämään tämän päätöslauselman neuvostolle ja komissiolle, jäsenmaiden hallituksille ja parlamenteille sekä Kiinan kansantasavallan hallitukselle.
Virallinen lehti nro C 166 , 03/07/1995 s. 0130



B4-0880 ja 0933/95 Päätöslauselma ihmisoikeuksien loukkauksista Syyriassa Euroopan parlamentti, joka A. ottaa huomioon, että Euroopan parlamentti poisti joulukuussa 1993 EU:n ja Syyrian yhteistyösopimuksen neljännen taloudellisen pöytäkirjan soveltamiskiellon, mutta ainoastaan vasta sen jälkeen, kun sekä Syyrian viranomaiset että komissio olivat vahvistaneet, että ihmisoikeusasiat otettaisiin yhteistyöneuvoston esityslistalle, ja samalla pyysi neuvostoa laatimaan vuosittain kertomuksen Syyrian ihmisoikeuksien kehityksestä, B. ottaa huomioon, että yhteistyöneuvoston 28. marraskuuta 1994 pidetyssä kokouksessa otettiin esille joitakin ihmisoikeuskysymyksiä, vaikkakin virallisen kokouksen ulkopuolella, C. ottaa huomioon, että neuvosto ei ole antanut kertomusta Syyrian ihmisoikeustilanteesta, D. ottaa huomioon, että Syyriassa tapahtuneita ihmisoikeuksien loukkauksia tuodaan julki yhä edelleen, esimerkiksi Amnesty Internationalin toimesta huhtikuussa 1995, Euroopan parlamentti, joka 1. Valittaa, että kuusi kuukautta myöhemmin neuvosto ei ole vieläkään antanut parlamentille kertomusta 28. marraskuuta 1994 pidetyn yhteistyöneuvoston kokouksen tuloksista ja Syyrian ihmisoikeuksista, ja vaatii neuvostoa ja komissiota tekemään niin mahdollisimman pian; 2. Valittaa, että ihmisoikeuksien loukkaukset jatkuvat yhä edelleen, ja on järkyttynyt saamastaan todistusaineistosta, joka koskee katoamisia, kidutusta vankilassa, pidätyksiä ilman oikeudenkäyntiä ja muita perustavaa laatua olevien ihmisoikeuksien loukkauksia, huolimatta kertomuksista, joiden mukaan tilanne on kehittynyt parempaan suuntaan; 3. Toistaan kantansa, että tehokas ja kestävä kehitys saadaan aikaan luomalla yleisiä suojatoimenpiteitä ihmisoikeuksien loukkauksia vastaan, mukaan lukien - tuomarien suorittama pidätysten valvonta - pidätettyjen henkilöiden tuominen nopeasti oikeusviranomaisten eteen ja asianajajien, perheen ja lääkäreiden luokse pääsyn mahdollistaminen, tai heidän vapauttaminen; 4. Kehottaa puhemiestään välittämään tämän päätöslauselman komissiolle, neuvostolle ja Syyrian hallitukselle.
Virallinen lehti nro C 109 , 01/05/1995 s. 0168



B4-0677/95 Päätöslauselma vietnamilaisten siirtolaisten karkotuksesta EU:sta Euroopan parlamentti, joka A. ottaa huomioon, että 6. tammikuuta 1995 Saksa ja Vietnam pääsivät sopimukseen 100 miljoonan DM:n kehitysavun antamisesta vastineena siitä, että noin 40 000 vietnamilaista siirtolaista lähetetään takaisin Vietnamiin seuraavien viiden vuoden kuluessa, B. ottaa huomioon, että Saksan ja Vietnamin väliset neuvottelut katkesivat 16. helmikuuta 20 % suuruisen osan käyttöä koskevaan kiistaan siirtolaisten uudelleensopeuttamiseen tarkoitetusta avusta, C. ottaa huomioon, että neuvotteluja on käyty kuulematta lainkaan asianomaisia siirtolaisia ja että 6. maaliskuuta 1995 allekirjoitetussa yhteisessä julkilausumassa nimenomaisesti mainitaan, että luovuttaminen ei edellytä asianomaisten suostumusta, vaikka Vietnamin rikoslain 85 ja 89 artiklan mukaan laittomasti ulkomailla oleskelusta vangitseminen ja rankaiseminen on mahdollista, D. ottaa huomioon, että Saksan hallituksen «laittomiksi» nimeämistä 40 000 siirtolaisesta noin 15 000 on entisen Saksan demokraattisen tasavallan sopimussuhteisia työntekijöitä, E. ottaa huomioon, että Saksan liittotasavallan hallituksen aikaisemmat yritykset rohkaista siirtolaisia palaamaan maihinsa tehtiin uudellensopeuttamissopimuksen perusteella, vapaan valinnan periaatteella ja tarjoamalla taloudellista kannustusta suoraan asianomaisille, F. muistuttaa, että vuoden 1994 toimintaohjelmassa, jonka oikeus- ja sisäasianneuvosto hyväksyi marraskuussa 1993 ja jonka myös Eurooppa- neuvosto on hyväksynyt, aiotaan yhdistää EU:n assosiointi- ja yhteistyösopimukset kolmansien maiden mahdollisten uudelleensopeuttamistoimenpiteiden kanssa, Euroopan parlamentti, joka 1. Tuomitsee kaikki EU:n jäsenvaltioiden yritykset asettaa ihmisten vaihtaminen rahaan kehitysmaan kanssa tehtävän yhteistyösopimuksen ehdoksi, 2. Vaatii siirtolaisten sopimussuhteisten työntekijöiden yhtäläistä kohtelua sekä Länsi- että Itä-Saksassa, 3. Katsoo, että kehitysyhteistyötä tai taloudellista apua ei voida käyttää vastineena sille, että ihmiset pakotetaan palaamaan alkuperämaahansa, 4. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille, Vietnamin hallitukselle ja UNHCR:lle.
Virallinen lehti nro C 109 , 01/05/1995 s. 0170



B4-0649, 0652 ja 0680/95 Päätöslauselmaesitys bulgarialaisen «Rotalia»-aluksen miehistöstä Euroopan parlamentti, joka - ottaa huomioon vuoden 1974 kansainvälisen yleissopimuksen turvallisuusolosuhteista merellä, - ottaa huomioon merenkulkijoiden koulutustasoa, todistuksia ja vahteja (STCW) koskevan IMO:n yleissopimuksen vuodelta 1978, A. ottaa huomioon, että Rotalian miehistö on ollut työmarkkinaselkkauksessa äskettäin yksityistetyn laivan omistajien kanssa 12. tammikuuta 1995 lähtien jopa kolmen vuoden maksamattomien palkkojen takia, B. ottaa huomioon, että Lerwickissä Shetlandissa karilla olevan Rotalian lakkoilevan bulgarialaisen miehistön on valitettavaa, C. ottaa huomioon, että miehistön ihmisoikeuksia ja demokraattisia vapauksia on jatkuvasti loukattu selkkauksen alusta lähtien lopettamalla ruuan toimitukset ja muulla tavoin uhkailemalla heitä itseään ja heidän perheitään Bulgariassa; D. ottaa huomioon, että uudet omistajat ovat nyt häätäneet miehistön alukselta ilman, että selkkauksessa olisi päästy ratkaisuun, vaikka miehistö on ilmaissut halukkuutensa neuvotteluihin, E. ottaa huomioon, että miehistön työnantajan, Oceanskly Ribilovin, kieltäytyminen ruoka- ja lääketoimituksista työntekijöilleen rikkoo heidän lakisääteisiä velvollisuuksiaan laivanvarustajina ja loukkaa perustavia ihmisoikeuksia, F. ottaa huomioon, että demokraattisten periaatteiden ja ihmisoikeuksien kunnioittaminen ovat olennainen osa Euroopan yhteisön ja Bulgarian tasavallan välistä Eurooppa-sopimusta, 1. Pyytää komissiota tutkimaan, onko miehistön työnantajien toiminta ollut ILO:n yleissopimusten mukaista ja ryhtymään tarvittaviin toimiin tämän tilanteen ratkaisemiseksi välittömästi; 2. Pyytää komissiota välittämään Bulgarian hallitukselle parlamentin huolen miehistön kohtelusta tämän palattua kotiin; 3. Pyytää komissiota varmistamaan, että Bulgarian hallitus ei ryhdy mihinkään epäoikeutettuihin toimiin miehistöä vastaan seurauksena heidän työmarkkinatoimistaan, ja että miehistön palkkavaatimuksista saadaan neuvoteltua sopimus; 4. Pyytää komission Bulgarian toimistoa seuraamaan miesten kohtelua heidän palatessaan kotiin; 5. Kehottaa toimivaltaisia valiokuntiaan tutkimaan tämän tapauksen, jotta parlamentti saisi tietoa työmarkkinaosapuolten Itä-Euroopassa tapahtuvan yksityistämisprosessin yhteydessä kohtaamista ongelmista; 6. Kehottaa puhemiestään välittämään tämän päätöslauselman neuvostolle, komissiolle, Bulgarian hallitukselle, ILO:lle ja työnantajalle Oceanskly Ribiloville.
E.

ottaa huomioon, että unioni rahoittaa IMI2-yhteisyritystä Horisontti 2020 -puiteohjelman talousarviosta enintään 1 630 000 000 eurolla, Euroopan vapaakauppaliiton määrärahat mukaan luettuina, kymmenen vuoden ajan, että komissiota lukuun ottamatta osakkaiden on katettava 50 prosenttia käyttökustannuksista ja että niiden on osallistuttava toimintakustannusten rahoittamiseen käteissuorituksin ja/tai luontoissuorituksin määrällä, joka on yhtä suuri kuin unionin rahoitusosuus;
panee merkille monet menestyksekkäät keskeisiä kysymyksiä koskevat EUH:n mediakampanjat, kuten ”We Take You Home” -kampanja unionin kansalaisten kotiuttamiseksi covid-19-pandemian vuoksi, ”United in Distance” -kampanja, jossa esitellään kriisiajan tarinoita solidaarisuudesta eri puolilta maailmaa, ”EU in Action” -kampanja unionin käytännön toiminnasta turvallisuuden takaajana ja ilmastoasioita käsittelevä ”BeTheWave” -kampanja; huomauttaa, että EUH:n kanavat ovat myös edistäneet Team Europe -verkoston näkyvyyttä maailmanlaajuisesti; korostaa, että EUH:n sosiaalisen median tili, jolla on yli 700 000 seuraajaa ja jonka vuorovaikutus yleisön kanssa on kasvanut selvästi, on yksi maailman merkittävimmistä ulkoasiainhallintojen keskuudessa ja että sen verkkosivustoja katsottiin 21 miljoonaa kertaa ja niillä vierailtiin 13 miljoonaa kertaa vuonna 2020;
5.

panee edellisvuosien seurantaa koskevien havaintojen osalta merkille, että instituutti on määrittänyt mahdollisuuksia jakaa resursseja, kehittää synergioitaan ja lisätä yhteistyötä muiden unionin virastojen kanssa tehokkuuden parantamiseksi; pitää erityisen myönteisenä, että vuonna 2020 allekirjoitettiin Euroopan unionin teollisoikeuksien viraston, Euroopan vakuutus- ja lisäeläkeviranomaisen ja Euroopan unionin lainvalvontakoulutusviraston kanssa kolme yhteisymmärryspöytäkirjaa, jotka koskivat koulutuspalveluita, hankintakäytäntöjä, sisällön jakamista ja henkilöstöhallintoa; panee lisäksi merkille, että instituutti on kiinnostunut osallistumaan Unkarin hallituksen toteuttamaan hankkeeseen, jonka tavoitteena on tarjota yhteisiä toimistotiloja kaikille Budapestiin sijoittautuneille kansainvälisille järjestöille; kehottaa instituuttia tiedottamaan vastuuvapauden myöntävälle viranomaiselle näiden kumppanuuksien kehityksestä;
11.

panee tyytyväisenä merkille, että viranomaisen palveluksessa on 28:aa kansalaisuutta edustavia henkilöitä, joista 48,8 prosenttia on naisia ja 51,2 prosenttia miehiä; pitää valitettavana, että 83 prosenttia ylemmästä johdosta on miehiä ja vain 17 prosenttia naisia samoin kuin edellisenä vuonna; korostaa tämän olevan sitkeä ongelma ja kehottaa komiteaa jatkamaan toimiaan sukupuolten tasapuolisen edustuksen saavuttamiseksi tulevaisuudessa kaikilla hierarkian tasoilla; pitää tältä osin myönteisenä vaatimusta siitä, että molempien sukupuolten on oltava edustettuina valintalautakuntien kokoonpanossa, naisten aktiivista kannustamista hakemaan kaikenlaisiin johtotehtäviin, erillisten koulutustilaisuuksien järjestämistä naispuolisille henkilöstön jäsenille, jotka haluavat valmistautua johtotehtäviin, ja joustavampia työjärjestelyjä; muistuttaa viranomaista siitä, että ehdokkaiden valinnassa on tärkeää, että osaaminen, tietämys ja kokemus sekä henkilöstön jäsenten maantieteellinen jakauma ja sukupuolijakauma ovat tasapainossa;
30.

pitää valitettavana, että pääjohtaja on pitkittänyt huomattavasti perusoikeusvastaavan ja perusoikeusvalvojien nimittämistä, kuten valvontatyöryhmä korosti, erityisesti kun otetaan huomioon viraston pääjohtajan kabinetin laajentaminen; panee merkille, että viraston perusoikeusvastaava aloitti tehtävässään 1. kesäkuuta 2021; korostaa, että viraston henkilöstötaulukkoa supistettiin 377 AD-toimesta 275 AD-toimeen vuonna 2020; toteaa, että tämä on vaikuttanut koko henkilöstörakenteeseen, myös 40 perusoikeusvalvojan palvelukseenottoon; panee merkille viraston pääjohtajan lausunnot, joiden mukaan ensimmäisten 20 perusoikeusvalvojan palvelukseenotto on saatu päätökseen ja he aloittivat koulutuksensa 1. kesäkuuta 2021 ja että seuraavien 20 perusoikeusvalvojan nimittäminen on käynnissä; ilmaisee huolensa siitä, että 20:stä palvelukseen otetusta perusoikeusvalvojasta viisi on nimitetty AD 7 -tasolle ja viisitoista AST 4 -tasolle; muistuttaa, että parlamentti totesi valvontatyöryhmän raportissa, että tämä alempi virka-asema voi vaikuttaa valvojien auktoriteettiin, riippumattomuuteen ja oikeuteen tutustua turvallisuusluokiteltuihin ja arkaluonteisiin tietoihin ja heidän toimintansa vaikuttavuuteen; korostaa, että viraston edellytettiin ottavan kaikki perusoikeusvalvojat AD-tasolle, jotta varmistetaan parhaan ammattitaidon hankkiminen ja asianmukainen sijoittaminen operaatioihin; palauttaa joka tapauksessa mieliin, että monissa virastoissa henkilöstöön sovellettava korjauskerroin on edelleen alhainen, ja toteaa, että matalammilla palkoilla voi olla negatiivinen vaikutus eurooppalaisiin hakijoihin ja ne voivat vaikeuttaa joidenkin virastojen palvelukseenottoa; panee merkille, että valvontatyöryhmä paheksui voimakkaasti pääjohtajan aiheuttamaa tarpeetonta viivästystä perusoikeusvalvojien palvelukseenotossa; muistuttaa, että asetuksessa (EU) 2019/1896 säädetään vähintään 40 perusoikeusvalvojan palvelukseenotosta 5. joulukuuta 2020 mennessä; on erittäin huolissaan siitä, että tätä velvoitetta ei ole täytetty, ja vaatii virastoa nimittämään hyvissä ajoin ilman uusia viivästyksiä loput 20 perusoikeusvalvojaa AD-palkkaluokkaan sen varmistamiseksi, että heillä on tarvittava asema voidakseen hoitaa tehtävänsä riippumattomasti; muistuttaa erityisesti, että valvontatyöryhmä piti ratkaisevan tärkeänä, että perusoikeusvalvojat voivat tutustua rajoituksetta ja ilman ennakkoilmoitusta asiaankuuluviin kohteisiin, varoihin ja tietoihin; korostaa myös, että jäsenvaltioiden on tehtävä täysimääräisesti yhteistyötä perusoikeusvastaavan kanssa esittämällä todisteita tutkittavien tapausten sisällöstä; korostaa tarvetta selventää viraston lausuntoa, jonka mukaan jäljellä olevat 20 perusoikeusvalvojaa otetaan palvelukseen AD 7 -varallaololuettelosta, kunhan virastolle on osoitettu lisää AD 7 -virkoja, vaikka komissio on todennut, että virastolle on jo osoitettu riittävästi AD-virkoja;
6.

toteaa, että on jäsenvaltion tehtävä päättää, kuinka moni tukeen oikeutettu työntekijä kuuluu tuen piiriin, ja kehottaa Alankomaita varmistamaan, että sen piiriin kuuluvat heikoimmassa asemassa olevat henkilöt, joilla todennäköisesti on eniten vaikeuksia työmarkkinoilla, ja ettei harjoiteta minkäänlaista syrjintää; korostaa etua, joka syntyy, kun kaikki työttömäksi jääneet työntekijät, joille tämä on paras vaihtoehto, otetaan mukaan tähän EGR-hankkeeseen kuuluviin toimenpiteisiin ja heitä tuetaan niillä;
7.

kehottaa EUH:ta vahvistamaan itäisen kumppanuuden maissa ja Länsi-Balkanin maissa olevia unionin edustustoja ja perustamaan toimia paikallisille toimihenkilöille, jotka vastaavat lainsäädäntötyötä koskevasta raportoinnista, jotta voidaan lisätä unionin tietämystä naapurimaistaan ja niiden lähentymisestä unionin säännöstöön; korostaa, että näitä maita on avustettava uudistusten toteuttamisessa ja niiden kansalaisille on viestittävä tehokkaammin unionin politiikoista; korostaa, että on kehitettävä laaja-alaisempia yhteyksiä ja edistettävä yhteistyötä itäisen kumppanuuden maiden ja Länsi-Balkanin maiden alueilla toimivien unionin edustustojen välillä ja erityisesti on otettava käyttöön säännöllinen tietojen ja asiantuntemuksen vaihto ja muita menestyksekkäiksi osoittautuneita työskentelytapoja, jotta voidaan tarjota parasta mahdollista apua naapurimaille, jotka osallistuvat demokratiaa edistäviin EU:n kannalta myönteisiin uudistuksiin; kehottaa EUH:ta ryhtymään toimiin sellaisten ongelmien ratkaisemiseksi, jotka johtavat hankinnoissa havaittuihin virheisiin, ja estämään asiaa koskevien sääntöjen rikkomisen tulevaisuudessa;
tukee vertaisarvioinnin päätelmiä, joiden mukaan sidonnaisuusilmoituksia olisi päivitettävä säännöllisesti, mikä lisäisi niiden luotettavuutta; painottaa jälleen huoltaan siitä, että sidonnaisuusilmoitukset perustuvat omaan ilmoitukseen, eikä tilintarkastustuomioistuimella tai sen eettisellä komitealla ole nykyinen oikeudellinen kehys huomioon ottaen tutkintavaltuuksia, jotta voitaisiin varmistaa ilmoitettujen tietojen todenperäisyys ja kattavuus; kehottaa tilintarkastustuomioistuinta varmistamaan, että jäsenet toimittavat pikemminkin sidonnaisuusilmoituksen kuin ilmoituksen eturistiriidattomuudesta; korostaa, että nykyisiä menettelyjä, ja myös eettisen komitean menettelyjä, on vahvistettava, jotta varmistetaan, ettei eturistiriitoja ilmene; on samaa mieltä siitä, että eettisen komitean asema on keskeinen, kun otetaan huomioon, että tuomioistuimen presidentti ja jäsenet voivat pyytää siltä neuvoja kaikissa etiikkaan ja menettelysääntöjen tulkintaan liittyvissä kysymyksissä; panee lisäksi merkille, että komitean tehtävänä on hyväksyä jäsenten mahdolliset ulkoiset toimet, myös kun on kyse entisistä jäsenistä, jotka aikovat harjoittaa toimintaa kahden vuoden aikana sen jälkeen, kun he ovat lähteneet tilintarkastustuomioistuimen palveluksesta, mutta katsoo, että tätä ei voida itsessään pitää tehokkaana välineenä eturistiriitojen ehkäisemiseksi, kuten jo viime vuoden vastuuvapauspäätöslauselmassa korostettiin; pitää myönteisenä, että on hyväksytty tarkistetut tilintarkastustuomioistuimen jäsenten ja entisten jäsenten toimintasäännöt ( 5 ) ja erityisesti että sidonnaisuusilmoituksissa vaaditaan laajempia tietoja ja eettisen komitean rooli on vahvistunut; toteaa, että tilintarkastustuomioistuin julkaisee vuosittain kertomuksen toimintasääntöjen soveltamisesta; toteaa myös, että tilintarkastustuomioistuin on parhaillaan tarkastelemassa henkilöstönsä eettistä kehystä.
3.

panee merkille, että yhteisyrityksellä on ollut jäsentävä vaikutus biopohjaisen alan strategisille painopisteille ja eri maantieteellisille alueille ja se on varmistanut samalla teollisuuden, tiedeyhteisön sekä pienten ja keskisuurten yritysten tasapainoisen osallistumisen; panee lisäksi merkille, että yhteisyrityksen tehtävänä on toteuttaa Horisontti 2020 -puiteohjelmassa BIC:n kehittämä ja komission hyväksymä strateginen innovointi- ja tutkimuslinjaus (SIRA); panee merkille, että toimintatalousarvioon sisältyneet tutkimus- ja innovointitoimien ja lippulaivahankkeiden määrärahat on jaettu tavoitteiden mukaisesti, kun taas demonstrointi- ja koordinointitoimiin sekä tukitoimiin on tehtävä mukautuksia;
24.

panee merkille, että sisäisen tarkastuksen toimiala antoi Europolin kanssa tehtävästä yhteistyöstä seitsemän suositusta, joista yhtäkään ei pidetty kriittisenä, ja että suositusten täytäntöönpanoa koskeva toimintasuunnitelma toimitettiin sisäiselle tarkastukselle heinäkuussa 2019 ja sitä on seurattu neljännesvuosittain; panee merkille, että virastolla on toimintoperusteista johtamista koskevan tarkastuksen osalta kaksi avointa sisäisen tarkastuksen suositusta; panee merkille, että virasto on toimittanut sisäiselle tarkastukselle päivitetyn lausunnon saavutetusta edistyksestä, ja toteaa, että yhdeksästä jäljellä olevasta suosituksesta kahdeksan on pantu täytäntöön ja valmiita sisäisen tarkastuksen arvioitaviksi ja lopullista päätökseen saattamista varten; kehottaa virastoa tiedottamaan vastuuvapauden myöntävälle viranomaiselle asian edistymisestä;
14.

toteaa, että koska viranomaisen toiminnan painopiste on enenevässä määrin siirtymässä sääntelytehtävistä unionin oikeuden täytäntöönpanon valvontaan ja soveltamiseen, sen talousarvio ja henkilöresurssit on kohdennettava sisäisesti uudelleen; korostaa, että keskittymällä tiukasti unionin lainsäätäjän osoittamaan toimeksiantoon varmistetaan resurssien vaikuttavampi ja tehokkaampi käyttö; pitää tarpeellisena talousarvioon, palvelukseenottoon, johtamishallintoon ja menettelyihin liittyviä lisätoimia, jotta voidaan edistää valvonnan lähentämistä ja sitä kautta sisämarkkinoiden toimintaa; korostaa, että viranomaiselle on kiireellisesti myönnettävä riittävät resurssit, jotta se voi hoitaa sille osoitetut tehtävät asianmukaisesti ja tehokkaasti;
9.

kehottaa keskusta ottamaan käyttöön kestävän toimintamallin, joka vastaa ulkoisen tutkimuksen (”Study on the Translation Centre as the Linguistic Shared Service Provider for the EU Agencies and Bodies”) pohjalta laadittua muutossuunnitelmaa; kannustaa keskusta panemaan täysin täytäntöön toimet, jotka auttaisivat mukauttamaan uutta toimintamallia tekniikan kehitykseen, kuten verkkokäännös- ja puheentunnistushankkeen;
7.

muistuttaa, että uusien asioiden ja myös vireillä olevien asioiden (eli mutkikkaiden asioiden, joiden tutkinta saattaa kestää useita vuosia) lukumäärä on lisääntynyt viime vuosina ja että työmäärän oletetaan kasvavan edelleen vuoden 2019 lopussa voimaan tulevan uuden toimeksiannon myötä, ja ottaa huomioon myös, että lisäresurssit ovat tarpeen, jotta Eurojust voi tukea Euroopan syyttäjänviraston työtä; korostaa, että pidätysten ohella myös vakavan rajat ylittävän rikollisuuden alalla toteutetut tulokselliset syytetoimet ovat olennaisen tärkeitä unionin kansalaisten turvallisuuden kannalta; muistuttaa lisäksi, että vuonna 2018 koordinointikeskusten lukumäärä oli 17 aivan kuten vuonna 2017, mikä osoittaa tämän operatiivisen välineen suosion ja hyödyllisyyden; korostaa, että Eurojustilla on keskeinen rooli unionin turvallisuusketjussa ja että sen talousarvion olisi vastattava sen tehtäviä ja painopisteitä, jotta se voi täyttää tehtävänsä; on siksi äärimmäisen huolestunut monivuotista rahoituskehystä 2021–2027 koskevista komission ehdottamista ankarista talousarvioleikkauksista, jotka vaikeuttaisivat Eurojustin työtä ja aiheuttaisivat siten turvallisuusriskejä jäsenvaltioissa; kehottaa parlamentin kansalaisvapauksien sekä oikeus- ja sisäasioiden valiokuntaa kutsumaan Eurojustin hallintojohtajan kertomaan Eurojustin ennakoiduista pitkän aikavälin rahoitustarpeista sekä siitä, missä määrin kaavaillut tulevat tehtävät voitaisiin kattaa tehokkuushyödyillä, ja operatiivisista puutteista, joita riittämätön rahoitus aiheuttaisi, sekä niiden ennakoidusta vaikutuksesta rajat ylittävän rikollisuuden torjuntaan;